Αγαπητοί Γονείς και Κηδεμόνες,

Σας ενημερώνουμε ότι διαθέσιμη ηλεκτρονικά, μέσω του gov.gr, είναι από 20-2-2024 η «Βεβαίωση Φοίτησης Μαθητή/τριας» σε σχολείο.

Οι ενδιαφερόμενοι κηδεμόνες και ενήλικοι μαθητές μπορούν να εκδώσουν ηλεκτρονικά τη βεβαίωση φοίτησης σε σχολείο της πρωτοβάθμιας ή της δευτεροβάθμιας εκπαίδευσης και να την παραλάβουν στην προσωπική τους θυρίδα πολίτη στο my.gov.gr.

Η υπηρεσία είναι προσβάσιμη είτε απευθείας στο [**gov.gr,**](https://www.esos.gr/arthra/86970/www.gov.gr)είτε στην  ενότητα «Εκπαίδευση»και στηνυποενότητα *«*Εγγραφή σε σχολείο».

Για την έκδοση της βεβαίωσης μαθητή οι ενδιαφερόμενοι συνδέονται με τους προσωπικούς κωδικούς πρόσβασής τους στο TaxisNet και εκδίδουν τη βεβαίωση, χωρίς να απαιτείται να συμπληρώσουν κανένα άλλο στοιχείο.

Η βεβαίωση που εκδίδεται, φέρει τα χαρακτηριστικά εγκυρότητας του gov.gr, δηλαδή μοναδικό κωδικό αριθμό σε αλφαριθμητική μορφή και σε μορφή QR, καθώς και προηγμένη ηλεκτρονική υπογραφή του Υπουργείου Ψηφιακής Διακυβέρνησης και έχει ισχύ όταν διακινείται τόσο ως ηλεκτρονικό έγγραφο, όσο και ως έντυπο έγγραφο.